bg ru ru hbs_cyr ky ky cs ky ky ky ky ky ky mn ky ky ky tt ky ky tt tt tt mn ky ky ky ky ru ky ky ky ky ky ky ky ky mn ky ky ky kk ky ru ru ky ky kk ky ky ky ky ky ky ky ky ru ky ky ky ky ky ru ky en ky be ru ru ru ru ru ru ru ru bg ru ru ru ru ru ru ru
Учкул сөздүн устаты, ойчул акын Алдаш Белек уулу 1720-жылы Ысык-Көлдө туулуп, 1780-жылы дүйнөдөн кайткан. Анын санат-насыяты, олуя-сынчылыгы ооздон-оозго өтүп, ушул күнгө чейин сакталып келди.
Анык жакшынын ачуусу бар, кеги жок.
Даанышмандын курбусу көп, теңи жок.
Алдыңан таяр алтын так.
Сары атан зоодон жыгылса,
Эки чечен баш кошсо,
Туура бийде тууган жок,
Туугандуу бийде ыйман жок.
Ат башына күн тууса,
Ооздук менен суу ичет,
Эр башына күн тууса,
Өтүгү менен суу кечет.
Бирде - жибек, бирде - кыл.
Бирде - мырза, бирде - кул.
Теребел көгөрүп, күттүргөн жаз да келди. Жылдын бул мезгилинде аба жаңырып, табият кайра төрөлөт. Адам жүрөгү тазарат. Ата-бабалар ошон үчүн Ноорузду өзгөчө шаң менен тосуп алган. Таарынгандар элдешип, жаңы жылга аруу тилек менен барууну көздөшкөн. Бүгүн биздин жашообузда өмүрдүн дагы бир барагы ачылып, мусулмандардын ыйык майрамын тосуп турабыз. Жаңырган жыл кыргыз элиме ынтымак, бакубат турмуш, молчулук берсин. Мамлекетибиз өнүгүүгө багыт алып, элимде ар-намыстуу, мекенчил уул-кыздар көп болсун. Көңүл муздаткан капачылыктар болсо эски жыл менен кетип, эң башкысы көкүрөктө ишеним оту өчпөсүн. Ала-Тоонун асманы ачык болуп, үйүңүздөрдө жакшылык уяласын!!! Сиздерге жакшылык каалап,
КСДП фракциясынан Төрөбай Зулпукаров
Ак-Талаада балдар чатырда окуп жатышат
Ак-Талаа районундагы Кызыл-Белес айылындагы Сүйүмбек Атамбеков атындагы мектептин окуучулары чатырларда окуп жатышат. Учурда жалпы 220 окуучунун 120га чукулу жылытылган төрт чатырда билим алышууда. "Алардын ичинде атайын темир меши бар, өзгөчө кырдаалдар министрлиги дагы беш чатыр бере тургандыгын убада кылды. Быйыл мектептин имараты капиталдык ремонтко кирди ",- дейт райондун акими Сейтек Кулубаев. Мектеп имараты 1959-жылы ашар жолу менен курулган. Мурда эле эскилиги жеткен имарат быйылкы февраль айында болгон жер титирөөдө жараксыз абалга келген. Бүгүн Ак-Талаанын борборунда 10 см.ге, четтеги айылдарда калыңдыгы 10-14 см.ге жеткен кар жаап жатат. Окуучулар болсо карга карабай чатырларда билим алышууда.
Нарында чөптүн баасы дагы кымбаттады
Быйыл жаздын кечигиши менен Нарында чөптөр кымбаттады. Бүгүн Нарын шаарынын өзүндө эле 10 см.ге жеткен кар жаады. Ага байланыштуубу, шаардагы чөп базарда бир боо чөптүн баасы 320 сомдон төрт жүз сомго чейин жетти. Жергиликтүү бийлик малдар менчик болгондуктан жашоочуларга чөп жагынан жардам бере албастыгын шылтоолойт. Нарындыктар болсо бир жагынан күйүүчү май кымбаттаганынан, бир жагынан кечиккен жазга, бир жагынан чөпсүз калган малдарынын айласын таба алышпай жатышат.
Ак-Муз дагы эле кар алдында
Ат-Башы районунда бир жума мурун катуу шамалдын айынан Ак-Муз айылын кар каптаган. Жашоочулардын айтымында, шамалдан чогулган күрткүнүн бийиктиги атчан киши менен тең болууда. Айыл жашоочулары кардын бийиктигинен тамдарынын үстүлөрү менен бири-бирине катташууда. Өзгөчө кырдаалдар министрлиги бир экскватор, бир жүктөгүч автоунаа менен бир жүк ташуучу автоунаа берген. Анын жардамы менен бир жумадан бери айылдыктардын карлары тазаланууда. Бирок суу карды чыгаруу тоңуп калгандыктан оңойго турбай жатат. Жашоочулар болсо автоунаа менен ташылган карлар алыс төгүлбөгөндүктөн тоодой карлар эрисе баары бир суу каптайт го деп кооптонушууда. Эске сала кетсек, өткөн жылы да Ак-Музду суу каптап жабыркагандар эмгиче Өзгөчө кырдаалдар министрлиги тарабынан берилүүчү ссудаларын алыша элек.
Нарын дубаны боюнча өз кабарчы
"Андашка" эми "Ата-Журт" кирише баштадыбы?...
19-март күнү кар себелеп жаап, күн суук болгонуна карабай, Талас районунун Көпүрө-Базар айлынын 200гө чамалаш тургундары Таластагы Ак үйдүн алдына нааразычылык билдирип чыгышты. 16-мартта КТРКнын "Парламент" көрсөтүүсүндө "Ата-Журт" фракциясы "Андаш" кенинин маселесин көтөрүп чыгып, аны чечүү өкмөткө тапшырылгандыгы айтылган. "Ачылбасын!", "Ачылсын! болуп ансыз да эки жаатка ажырап турган айыл элинин ортосундагы опуртал ишке от тамызгы болуп берген бул көрсөтүүдөн кийин "Айылдын экологиялык коопсуздугу коркунучта" деген пикирде чогулгандар Кыргыз өкмөтүнүн башчысы Өмүрбек Бабановго кайрылуу жолдошту. Кайрылууда негизинен 3 талап коюлган.
1. Парламенттин "Андаш" кенин жабуу боюнча №802-токтомун ишке ашыруу.
2 . "Андаш" кенин жабуу боюнча өкмөттүн чечимин 10 күн аралыгында чыгаруу.
3. Чыгарылган чечимди маалымат булактарынан ачык-айкын жарыя кылуу.
Көпүрө-Базарлыктар кайрылуунун талаптары аткарылбаса 4-апрелден баштап кошумча талаптар менен мөөнөтсүз убакытка Бишкекке жөө жүрүш нааразычылык акциясын уюштурарын билдиришти. Чогулган эл алдына облустун губернатору Койсун Курманалиева, орун басары Рыскелди Ботиков, Талас районунун акими Байрак Сейдибалиев, облустун прокурору Замир Казиев чыгып, маселе мыйзам чегинде чечилет деп, пикетке чыккандардын арыз-муңун тиешелүү жетекчилерге жеткирүүгө убада кылышты.
Талас дубаны боюнча өз кабарчы
about | A Free CSS Template by RamblingSoul